পঞ্চায়ত নিৰ্বাচনলৈ মাজত মাথো কেইটামান দিন বাকী থকা অৱস্থাতে মুখ্য মন্ত্ৰী সমষ্টিবাসীয়ে পঞ্চায়ত নিৰ্বাচন বৰ্জন কৰাৰ সিদ্ধান্ত গ্ৰহণ কৰিছে।
উল্লেখযোগ্য যে মুখ্য মন্ত্ৰী সমষ্টিৰ মাজুলীৰ নৈ কাষৰীয়া ৪ খন গাঁৱৰ ৰাইজে এইবাৰ সমাগত পঞ্চায়ত নিৰ্বাচন বৰ্জন কৰাৰ সিদ্ধান্ত গ্ৰহণ কৰাৰ লগতে সকলো ৰাজনৈতিক দলৰ প্ৰৱেশ নিষিদ্ধ কৰিছে। পঞ্চায়ত নিৰ্বাচন বৰ্জন কৰা চাৰিখন গাঁও হ'ল ক্ৰমে পূব মাজুলীৰ গ্ৰেজিং, কলবাৰী, মেৰাগড় আৰু যোগী গাঁও।
প্ৰাপ্ত তথ্য মতে ২০১৭ চনত উক্ত চাৰিখন গাঁও বাৰিষাৰ বানপানীয়ে বিধ্বস্ত কৰিছিল। পিছত গাঁও কেইখনত বান সাহায্য বিতৰণত ব্যাপক অনিয়ম সংঘটিত হৈছিল।
জানিব পৰা মতে একাংশ বানপীড়িতক বহু পৰিমাণৰ টকা দিয়াৰ বিপৰীতে আন একাংশক আকৌ তেনেই নগন্য পৰিমাণৰ টকা দিয়াৰ লগতে বান সাহায্য দিয়াৰ নামতো স্থানীয় মণ্ডল আৰু গাওঁবুঢ়াই উৎকোট লৈছিল।
তাৰোপৰি আন একাংশই উৎকোট দিয়াৰ পিছতো বৰ্তমানলৈকে বান সাহায্য লাভ নকৰিলে বুলি স্থানীয় ৰাইজৰ পৰা জানিব পৰা গৈছে। আনকি বান সাহায্যৰ এই ব্যাপক অনিয়ম সম্পৰ্কত স্থানীয় ৰাইজে জিলা প্ৰশাসনক অৱগত কৰাৰ পিছতো জিলা প্ৰশাসনে বিষয়টোত কোনো ধৰণৰ গুৰুত্ব প্ৰদান নকৰিলে।
ফলত উক্ত গাঁও কেইখনৰ ক্ষোভিত ৰাইজে এইবাৰ পঞ্চায়ত নিৰ্বাচন বৰ্জন কৰাৰ সিদ্ধান্ত গ্ৰহণ কৰাৰ লগতে উক্ত গাঁৱত কোনো এটা ৰাজনৈতিক দলকে প্ৰৱেশ কৰিবলৈ নিদিয়াৰ সিদ্ধান্ত গ্ৰহণ কৰিছে।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
